CELEX: 32013R0739
Language: lv
Date: 2013-07-30 00:00:00
Title: Komisijas Regula (ES) Nr. 739/2013 ( 2013. gada 30. jūlijs ), ar kuru groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz augu sterīnu ar augstu stigmasterīna saturu lietošanu kā stabilizētāju saldēšanai sagatavotos alkoholiskajos kokteiļos un Komisijas Regulu (ES) Nr. 231/2012 attiecībā uz specifikācijām pārtikas piedevai “augu strerīni ar augstu stigmasterīna saturu” Dokuments attiecas uz EEZ

31.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 204/35
            
         KOMISIJAS REGULA (ES) Nr. 739/2013
   (2013. gada 30. jūlijs),
   ar kuru groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz augu sterīnu ar augstu stigmasterīna saturu lietošanu kā stabilizētāju saldēšanai sagatavotos alkoholiskajos kokteiļos un Komisijas Regulu (ES) Nr. 231/2012 attiecībā uz specifikācijām pārtikas piedevai “augu strerīni ar augstu stigmasterīna saturu”
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 14. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas noteikumi.
            
         
               (2)
            
            
               Komisijas Regulā (ES) Nr. 231/2012 (3) ir noteiktas Regulas (EK) Nr. 1333/2008 II pielikumā uzskaitīto pārtikas piedevu specifikācijas.
            
         
               (3)
            
            
               Minētos sarakstus saskaņā ar Regulas (EK) Nr. 1331/2008 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               Pieteikums atļaujai lietot augu sterīnus ar augstu stigmasterīna saturu kā stabilizētāju saldēšanai sagatavotos alkoholiskajos kokteiļos tika iesniegts 2011. gada 11. februārī, un tas tika darīts pieejams dalībvalstīm.
            
         
               (5)
            
            
               Lai panāktu izkliedēta ledus veidošanos un saglabāšanos, ir tehnoloģiska nepieciešamība vairāku veidu saldēšanai sagatavotos alkoholiskajos kokteiļos kā stabilizētāju (ledus kristalizētāju) lietot augu sterīnus ar augstu stigmasterīna saturu. Attiecībā uz minētajiem produktiem ir paredzēts, ka patērētājs tos iegādājas šķidrā veidā un ievieto mājas saldētavā, lai iegūtu daļēji saldētu dzērienu. Kokteiļiem kā ledus kristalizētāju (stabilizētāju) pievienojot augu sterīnus ar augstu stigmasterīna saturu, tiek nodrošināts, ka patērētāja saldētavā kokteilis sasalst un veidojas paredzētais daļēji saldētais dzēriens. Nepievienojot dzērienam augu sterīnus ar augstu stigmasterīna saturu, var notikt dzēriena pārlieka atdzišana un nevar garantēt ledus veidošanos, tādējādi produkts var kļūt defektīvs.
            
         
               (6)
            
            
               Lai atjauninātu Regulas (EK) Nr. 1333/2008 II pielikumā noteikto Savienības atļauto pārtikas piedevu sarakstu, Komisijai atbilstīgi Regulas (EK) Nr. 1331/2008 3. panta 2. punktam ir jālūdz Eiropas Pārtikas nekaitīguma iestādes atzinums.
            
         
               (7)
            
            
               Eiropas Pārtikas nekaitīguma iestāde novērtēja augu sterīnu ar augstu stigmasterīna saturu nekaitīgumu, ja tos lieto kā pārtikas piedevu saldēšanai sagatavotos alkoholiskajos kokteiļos, un 2012. gada 14. maijā sniedza atzinumu (4). Tā uzskatīja, ka pieļaujamo dienas devu nevar noteikt, jo nav pieejami pietiekami izsmeļoši toksikoloģiskie dati par augu sterīniem ar augstu stigmasterīna saturu. Tomēr, pamatojoties uz pieejamajiem datiem, tā secināja, ka ierosinātais lietošanas veids un lietošanas daudzumi augu sterīniem ar augstu stigmasterīna saturu, lietojot tos kā stabilizētāju saldēšanai sagatavotos alkoholiskajos kokteiļos, nerada bažas par kaitīgumu. Turklāt Iestāde uzskata, ka vidējā dienas deva nepārsniegs 3 g dienā, ņemot vērā no visiem avotiem (t. i., jaunu lietošanas veidu rezultātā, no dabīgiem avotiem un pievienojot kā jaunu pārtikas sastāvdaļu) uzņemto augu sterīnu paredzamo iedarbību.
            
         
               (8)
            
            
               Tādēļ ir lietderīgi atļaut lietot augu sterīnus ar augstu stigmasterīna saturu kā stabilizētāju saldēšanai sagatavotos alkoholiskajos kokteiļos un piešķirt minētajai pārtikas piedevai E numuru – E 499.
            
         
               (9)
            
            
               Vairākas zinātniskās iestādes, tostarp Pārtikas zinātniskā komiteja, FAO un PVO apvienotā ekspertu komiteja jautājumos par pārtikas piedevām un Eiropas Pārtikas nekaitīguma iestāde, agrāk ir jau vērtējušas fitosterīnus, fitostanolus un to esterus un apstiprinājušas to lietošanu Savienībā dažādos pārtikas produktos, nosakot pieļaujamo devu līdz 3 g dienā. Minētās vielas tiek lietotas kā jaunas pārtikas sastāvdaļas nolūkā palīdzēt personām ar paaugstinātu holesterīna līmeni kontrolēt ZBL holesterīna līmeni asinīs.
            
         
               (10)
            
            
               Komisijas 2004. gada 31. marta Regula (EK) Nr. 608/2004 par tādas pārtikas un pārtikas sastāvdaļu marķēšanu, kam pievienoti fitosterīni, fitosterīnu esteri, fitostanoli un/vai fitostanolu esteri (5), paredz šādu produktu marķējumā obligāti iekļaujamus datus papildus tiem datiem, kurus ir prasīts norādīt atbilstoši 3. pantam Eiropas Parlamenta un Padomes 2000. gada 20. marta Direktīvā 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (6). Minētās marķēšanas prasības attiecas uz fitosterīnu, fitosterīnu esteru, fitostanolu un/vai fitostanolu esteru ietekmi uz holesterīna līmeni asinīs.
            
         
               (11)
            
            
               Augu sterīnu ar augstu stigmasterīna saturu uzņemtais daudzums, lietojot tos paredzētajā veidā alkoholiskajos dzērienos, nav tik liels, lai panāktu iedarbību uz holesterīna līmeni asinīs, tāpēc attiecībā uz saldēšanai sagatavotiem alkoholisko kokteiļu dzērieniem, kuri satur augu sterīnus ar augstu stigmasterīna saturu, būtu jāparedz izņēmums, nepieprasot izpildīt Regulā (EK) Nr. 608/2004 paredzētās marķēšanas prasības.
            
         
               (12)
            
            
               Regulā (ES) Nr. 231/2012 būtu jāiekļauj augu sterīnu ar augstu stigmasterīna saturu specifikācijas.
            
         
               (13)
            
            
               Eiropas Pārtikas nekaitīguma iestādes 2012. gada 14. maija atzinumā par augu sterīnu ar augstu stigmasterīna saturu nekaitīgumu attiecīgajai pārtikas piedevai tika apsvērtas specifikācijas, ko piedāvāja pieteikuma iesniedzējs un kas iekļautas šīs regulas II pielikumā. Iestāde secināja, ka specifikācijas ir balstītas uz tām specifikācijām, kuras attiecībā uz fitosterīniem, fitostanoliem un to esteriem noteikusi FAO un PVO apvienotā ekspertu komiteja jautājumos par pārtikas piedevām (7), un augu sterīnu ar augstu stigmasterīna saturu analīzes rezultāti apliecināja, ka ražošanas procesā tiek saražots nemainīgas kvalitātes produkts, kas atbilst piedāvātajām specifikācijām.
            
         
               (14)
            
            
               Atjauninot Regulā (ES) Nr. 231/2012 noteiktās specifikācijas, būtu jāņem vērā piedevu specifikācijas un analīzes metodes, kas norādītas Pārtikas kodeksā, kuru izstrādājusi FAO un PVO apvienotā ekspertu komiteja jautājumos par pārtikas piedevām.
            
         
               (15)
            
            
               Tādēļ attiecīgi būtu jāgroza Regula (EK) Nr. 1333/2008 un Regula (ES) Nr. 231/2012.
            
         
               (16)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas I pielikumu.
   Regulas (ES) Nr. 231/2012 pielikumu groza saskaņā ar šīs regulas II pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  OV L 83, 22.3.2012., 1. lpp.
   
      (4)  EFSA ekspertu grupa jautājumos, kas saistīti ar pārtikas piedevām un pārtikai pievienotajiem uzturvielu avotiem (ANS); Zinātniskais atzinums par augu sterīnu ar augstu stigmasterīna saturu nekaitīgumu, lietojot tos kā pārtikas piedevu. EFSA Journal 2012; 10(5):2659.
   
      (5)  OV L 97, 1.4.2004., 44. lpp.
   
      (6)  OV L 109, 6.5.2000., 29. lpp.
   
      (7)  FAO un PVO apvienotā ekspertu komiteja jautājumos par pārtikas piedevām (JECFA), 2008. gads. Fitosterīni, fitostanoli un to esteri. Skatīt pārtikas piedevu specifikāciju sarakstu, kas sagatavots JECFA 69. sesijas laikā; FAO JECFA monogrāfijas Nr. 5.
   
      I PIELIKUMS
      Regulas (EK) Nr. 1333/2008 II pielikumu groza šādi:
      
                  1)
               
               
                  B daļas 3. punktā pēc ieraksta par E 495 iekļauj šādu ierakstu par E 499:
                  
                              “E 499
                           
                           
                              Augu sterīni ar augstu stigmasterīna saturu”;
                           
                        
            
                  2)
               
               
                  E daļā pārtikas kategoriju 14.2.8. “Citi alkoholiskie dzērieni, tostarp alkoholisko un nealkoholisko dzērienu maisījumi un alkoholiskie dzērieni, kas satur ne vairāk kā 15 % alkohola” groza šādi:
                  
                              a)
                           
                           
                              pēc ieraksta par E 481–482 iekļauj šādu ierakstu par E 499:
                              
                                           
                                       
                                       
                                          “E 499
                                       
                                       
                                          Augu sterīni ar augstu stigmasterīna saturu
                                       
                                       
                                          80
                                       
                                       
                                          (80)
                                       
                                       
                                          Tikai saldēšanai sagatavotos alkoholiskajos kokteiļos uz ūdens bāzes
                                       
                                    
                                           
                                       
                                       
                                          E 499
                                       
                                       
                                          Augu sterīni ar augstu stigmasterīnu saturu
                                       
                                       
                                          800
                                       
                                       
                                          (80)
                                       
                                       
                                          Tikai saldēšanai sagatavotos alkoholiskajos kokteiļos uz saldā krējuma bāzes”;
                                       
                                    
                        
                              b)
                           
                           
                              pievieno šādu zemsvītras piezīmi:
                              
                                          “(80):
                                       
                                       
                                          Komisijas Regulā (EK) Nr. 608/2004 (OV L 97, 1.4.2004., 44. lpp.) noteiktās marķēšanas prasības nepiemēro.”
                                       
                                    
                        
            
   
      II PIELIKUMS
      Regulas (ES) Nr. 231/2012 pielikumā pēc ieraksta par E 495 iekļauj šādu ierakstu par E 499:
      
         “E 499 AUGU STERĪNI AR AUGSTU STIGMASTERĪNA SATURU
         
         
                     
                        Sinonīmi
                     
                  
                  
                      
                  
               
                     
                        Definīcija
                     
                  
                  
                     Augu sterīni ar augstu stigmasterīna saturu tiek iegūti no sojas pupiņām, un tas ir vienkāršs ķīmiski definēts maisījums, kas satur ne mazāk kā 95 % augu sterīnu (stigmasterīns, β-sitosterīns, kampesterīns un brasikasterīns), un stigmasterīna saturs tajā nav mazāks par 85 % no augu sterīniem ar augstu stigmasterīna saturu.
                  
               
                     
                        Einecs
                     
                  
                  
                      
                  
               
                     Ķīmiskais nosaukums
                  
                  
                      
                  
               
                     Stigmasterīns
                  
                  
                     (3S,8S,9S,10R,13R,14S,17R)-17-(5-etil-6-metil-hept-3-en-2-il)-10,13-dimetil-2,3,4,7,8,9,11,12,14,15,16,17-dodekahidro-1H-ciklopenta[a]fenantren-3-ols
                  
               
                     β-sitosterīns
                  
                  
                     (3S,8S,9S,10R,13R,14S,17R)-17-[(2S,5S)-5-etil-6-metilheptan-2-il]-10,13-dimetil-2,3,4,7,8,9,11,12,14,15,16,17-dodekahidro-1H-ciklopenta[a]fenantren-3-ols
                  
               
                     Kampesterīns
                  
                  
                     (3S,8S,9S,10R,13R,14S,17R)-17-(5,6-dimetilheptan-2-il)-10,13-dimetil-2,3,4,7,8,9,11,12,14,15,16,17-dodekahidro-1H-ciklopenta[a]fenantren-3-ols
                  
               
                     Brasikasterīns
                  
                  
                     (3S,8S,9S,10R,13R,14S,17R)-17-[(E,2R,5R)-5,6-dimetilhept-3-en-2-il]-10,13-dimetil-2,3,4,7,8,9,11,12,14,15,16,17-dodekahidro-1H-ciklopenta[a]fenantren-3-ols
                  
               
                     Ķīmiskā formula
                  
                  
                      
                  
               
                     Stigmasterīns
                  
                  
                     C29H48O
                  
               
                     β-sitosterīns
                  
                  
                     C29H50O
                  
               
                     Kampesterīns
                  
                  
                     C28H48O
                  
               
                     Brasikasterīns
                  
                  
                     C28H46O
                  
               
                     Molekulmasa
                  
                  
                      
                  
               
                     Stigmasterīns
                  
                  
                     412,6 g/mol
                  
               
                     β-sitosterīns
                  
                  
                     414,7 g/mol
                  
               
                     Kampesterīns
                  
                  
                     400,6 g/mol
                  
               
                     Brasikasterīns
                  
                  
                     398,6 g/mol
                  
               
                     Pamatviela (produktiem, kas satur tikai brīvos sterīnus un stanolus)
                  
                  
                     Saturs ne mazāks kā 95 % no kopējā brīvo sterīnu/stanolu satura bezūdens vielā
                  
               
                     
                        Apraksts
                     
                  
                  
                     Irdeni, balti līdz bāli pelēcīgi pulveri, dražejas vai pastilas; bezkrāsaini līdz bāli dzelteni šķidrumi
                  
               
                     
                        Identifikācija
                     
                  
                  
                      
                  
               
                     Šķīdība
                  
                  
                     Praktiski nešķīst ūdenī. Fitosterīni un fitostanoli šķīst acetonā un etilacetātā.
                  
               
                     Stigmasterīna saturs
                  
                  
                     Ne mazāk kā 85 % (w/w)
                  
               
                     Citi augu sterīni/stanoli: vai nu atsevišķi, vai kombinācijā, tostarp ar brasikasterīnu, kampestanolu, kampesterīnu, Δ-7-kampesterīnu, holesterīnu, klerosterīnu, sitostanolu un β-sitosterīnu
                  
                  
                     Ne vairāk kā 15 % (w/w)
                  
               
                     
                        Tīrība
                     
                  
                  
                      
                  
               
                     Pelni (kopā)
                  
                  
                     Ne vairāk kā 0,1 %
                  
               
                     Šķīdinātāju atlikums
                  
                  
                     Etanols: ne vairāk kā 5 000 mg/kg
                  
               
                     Metanols: ne vairāk kā 50 mg/kg
                  
               
                     Ūdens saturs
                  
                  
                     Ne vairāk kā 4 % (Karla Fišera metode)
                  
               
                     Arsēns
                  
                  
                     Ne vairāk kā 3 mg/kg
                  
               
                     Svins
                  
                  
                     Ne vairāk kā 1 mg/kg
                  
               
                     
                        Mikrobioloģiskie kritēriji
                     
                  
                  
                      
                  
               
                     Kopējais mikroorganismu daudzums
                  
                  
                     Ne vairāk kā 1 000 KVV/g
                  
               
                     Raugi
                  
                  
                     Ne vairāk kā 100 KVV/g
                  
               
                     Pelējums
                  
                  
                     Ne vairāk kā 100 KVV/g
                  
               
                     
                        Escherichia coli
                     
                  
                  
                     Ne vairāk kā 10 KVV/g
                  
               
                     
                        Salmonella spp.
                  
                  
                     Nekonstatē 25 g paraugā”